  Виталий Пронин Дуннеын Мигрантъёслэн пумзы ӧвӧл Европаысь кунъёсын югдур огыр-бугыр, угось мигрантъёс вуэмысь уг дугдо.Европеецъёс куалектэмын, мигрантъёслэсь утиськон понна вылысьтыз вылаз пыӵал тӥрлык басьяло. Австрия, кылсярысь, бадӟым ик ӧвӧл, но калык киын, пе, утиське 900 сюрс пала ож тӥрлык.Чехиын уно сюрс адямиос потӥзы исламизацилы пумит ужрадэ, мигрантъёс медаз вуэ шуыса, кунгожъёсазы, Венгриын сямен ик, борддоръёс ӝутыны куро. Финляндиын но Швециын беженецъёслэсь улон интыоссэс суто. Мигрантъёслэн пумзы-йылзы ӧвӧл, пӧлазы шараямын 100 аресъем песяй но. Россиын Эмъюм дунъёс Россиысь тазалыкез утёнъя министр Вероника Скворцова ивортӥз: калыклы тужгес кулэ луись эмъюм дунъёсты серметаны пӧрмиз.Кунгожсьӧр валюта дуноямен, шӧдскымон ӝутскизы эмъюм дунъёс но. Калык ӝожтӥськыны кутскиз. Та ужпумез чакланы куриз Россилэн Президентэз Владимир Путин. Со пусйиз: тужгес кулэ луись эмъюмъёс вылын долларлэн дуныз шӧдӥськыны кулэ ӧвӧл.Косонэз быдэстэмын. Кунысьтымы унояз улосъёсын, кылсярысь, Удмуртиын, кылдытэмын кун аптекаос - соос пыр калыклы дунтэмен ӵектӥсько тужгес кулэ луись эмъюмъёс.Удмуртиын Ӵошатско покчиос Нылпи садэ ветлӥсь этеос но дыдыос пӧлын 4-тӥ арзэ ортчытӥське ини «Пичи чеберайёс но батыръёс» элькун фестиваль.21-тӥ октябре солы кутскон сётӥзы Пичи Пурга ёросысь нылпиос. Пусйымон, конкурсэ пыриськизы ёросысь ваньмыз сямен ик нылпи садъёс. Иже лыктыны шуд усиз Пичи Пурга черкогуртысь «Росинка» нылпи садысь Ирина Верёвкиналы но Ильинск нылпи садысь Артемий Суворовлы. Туннэ тодмо луозы ни Якшур-Бӧдья ёросысь Чеберай но Батыр. Нош 11-тӥ ноябре Глазов городысь но та ёросысь ик быдэн 6 нылпи садъёс удмурт шӧмзэс возьматозы. «Удмурт нылкышно кенеш» огазеяськонэн кивалтӥсь Надежда Степанова оскемзэ вераз, мукет ёросъёс но покчиоссэс палэнэ уз кельтэ шуыса."УД" Туспуктӥз А. Горбунов Теги: дуннеын удмуртлык  